Αμεδαίος της Ισπανίας

Ο ΑμεδαίοςΤο γαλλικό Amédée εξελληνίστηκε σε Αμεδαίος. Amedeo στα ιταλικά· Amadeus στα λατινικά, γερμανικά, αγγλικά. (, 30 Μαΐου 1845 - 18 Ιανουαρίου 1890) ήταν βασιλιάς της Ισπανίας (1870 - 1873) από τον Οίκο της Σαβοΐας. Έγινε ο 1ος δούκας της Αόστα.

Βιογραφία
Ο Αμεδαίος Φερδινάνδος Μαρία ήταν ο δευτερότοκος γιος του Βίκτωρα Εμμανουήλ Β΄ της Σαρδηνίας, μετέπειτα της Ιταλίας, και της Αδελαΐδας των Αψβούργων-Λωρραίνης, κόρης του Ραϊνέριου Ιωσήφ της Αυστρίας. Ο Ραϊνέριος Ιωσήφ ήταν εγγονός του Καρόλου Γ΄ της Ισπανίας.

Μετά την εκθρόνιση της Ισαβέλλας Β΄ το 1870, η Βουλή της Ισπανίας (Cortes Generales) τον εξέλεξε βασιλιά της χώρας. Η περίοδος της εξουσίας του χαρακτηρίστηκε από έναν αυξανόμενο αντι-μοναρχισμό, από επαναστάτες Καρλιστέςπου θεωρούσαν ότι διάδοχος του Φερδινάνδου Ζ' έπρεπε να είναι όχι η κόρη του Ισαβέλλα Β', αλλά ο αδελφός του Κάρολος κόμης του Μολίνα. Το θέμα έληξε το 1936 με τον θάνατο του τελευταίου άρρενα απογόνου του και από το κίνημα ανεξαρτησίας της Κούβας. Παραιτήθηκε το 1873 και ακολούθησε η Α΄ Ισπανική Δημοκρατία. 

Ήταν από τη γέννησή του δούκας της Αόστα, πρώτος του κλάδου της Σαβοΐας-Αόστα, που είναι νεότερος του κύριου κλάδου των βασιλέων της Ιταλίας, αλλά πρεσβύτερος του κλάδου Σαβοΐας-Γένουας.

Οικογένεια
Νυμφεύτηκε πρώτα τη Μαρία Βιττόρια νταλ Πότζο ντε λα Κιστέρνα. Είχε τέκνα:
 Εμμανουήλ Φιλιβέρτος (1869 - 1931), Δούκας της Αόστα, στρατάρχης.
 Βίκτωρ Εμμανουήλ (1870 - 1946), Κόμης του Τορίνο.
 Λουδοβίκος Αμεδαίος (1873 - 1933), Δούκας των Αβρουζίων, αντιναύαρχος του Ιταλικού Ναυτικού, εξερευνητής του Αρκτικού Ωκεανού και ορειβάτης.

Η Μαρία Βιττόρια απεβίωσε το 1876. Το 1888 νυμφεύτηκε σε δεύτερο γάμο τη Μαρία Λετίσια Βοναπάρτη, κόρη του Ναπολέοντα Ιωσήφ Βοναπάρτη. Τέκνο του ήταν ο:
 Ουμβέρτος (1889 - 1918), Κόμης του Σαλέμι, απεβίωσε στον Α΄ Παγκόσμιο Πόλεμο.

Πρόγονοι

Πηγές
Pollock, Sabrina (August 2006). "Spain's Forgotten Queen". European Royal History Journal 9.4 (LII): 25–26.
Roger L. Williams, Gaslight and Shadow: The World of Napoleon III, 1851–1870 (NY: Macmillan, 1957), 156–7
The Cambridge Companion to the String Quartet, p. 260
Historiaantiqua. Amadeo I; (Spanish) (2008)

Παραπομπές

Κατηγορία:Βασιλείς της Ισπανίας
Κατηγορία:Οίκος της Σαβοΐας